《客怀奉简玉山》
元代·熊梦祥

我昔离家七月强，只今十月陨清霜。可惭浊酒黄花兴，应悔青灯白发长。

翠袖天寒修竹暗，绮窗日暖唾茸香。夜长枕上扬州梦，江北江南是故乡。

作者简介：南昌进贤人，字自得。号松云道人。工诗文，晓音律，画山水尤清古。以茂才荐，为白鹿书院山长，授大都路儒学提举，崇文监丞。以老疾归，放意诗酒，卜居娄江。卒年九十余。有《释乐书》。